Návrh
Vyhláška
Ministerstva dopravy a výstavby Slovenskej republiky
z ............2018,
ktorou sa mení vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení neskorších predpisov
Ministerstvo dopravy a výstavby Slovenskej republiky podľa § 21 zákona č. 150/2013 Z. z. o Štátnom fonde rozvoja bývania ustanovuje:
Čl. I
Vyhláška Ministerstva dopravy, výstavby a regionálneho rozvoja Slovenskej republiky č. 284/2013 Z. z. o podrobnostiach o výške poskytovanej podpory zo Štátneho fondu rozvoja bývania, o všeobecných podmienkach poskytnutia podpory a o obsahu žiadosti v znení vyhlášky č. 341/2015 Z. z., vyhlášky č. 283/2017 Z. z. a vyhlášky č. 361/2018 Z. z. sa mení a dopĺňa takto:
1.	V § 2 ods. 14 až 16 sa slová „písm. b) a c)“ nahrádzajú slovami „písm. b), c) a g)“.
2.	V § 2 ods. 17 sa za slová „§ 6 ods. 1 písm. f) zákona“ vkladajú slová „podmieňujúcej výstavbu a užívanie nájomných bytov,“.
3.	V § 2 ods. 17 písm. a) sa vypúšťajú slová „112 eur na 1 m verejného vodovodu a vodovodnej prípojky alebo“.
4.	V § 2 ods. 17 písm. b) prvý bod sa vypúšťajú slová „147 eur na 1 m verejnej kanalizácie a kanalizačnej prípojky alebo“.
5.	V § 2 ods. 17 písm. c) sa vypúšťajú slová „42 eur na 1 m2 miestnej komunikácie alebo“.
6.	V § 2 ods. 17 písm. d) sa vypúšťajú slová „42 eur na 1 m2 odstavnej plochy vrátane príjazdu k odstavnej ploche z miestnej komunikácie alebo“.
7.	V § 2 sa za odsek 17 vkladá nový odsek 18, ktorý znie:
„(18) Na obstaranie technickej vybavenosti podľa § 6 ods. 1 písm. f) zákona podmieňujúcej výstavbu a užívanie ubytovacieho domu, možno poskytnúť žiadateľovi podľa § 7 ods. 1 písm. b), c), f) a g) zákona úver najdlhšie na 20 rokov s ročnou úrokovou sadzbou vo výške 1 % na
a)	verejný vodovod a vodovodnú prípojku vo výške ....... eur na ubytovaciu bunku, najviac vo výške 75 % obstarávacej ceny, pričom úver sa určí vo výške najnižšej hodnoty vypočítanej podľa uvedených spôsobov výpočtu výšky úveru,
b)	verejnú kanalizáciu a kanalizačnú prípojku vrátane čistiarne odpadových vôd vo výške
1.	....... eur na ubytovaciu bunku, najviac vo výške 75 % obstarávacej ceny, pričom úver sa určí vo výške najnižšej hodnoty vypočítanej podľa uvedených spôsobov výpočtu výšky úveru,
2.	....... eur na jednu čistiareň odpadových vôd, najviac vo výške 75 % obstarávacej ceny, pričom úver sa určí vo výške nižšej hodnoty vypočítanej podľa uvedených spôsobov výpočtu výšky úveru,
c)	miestnu komunikáciu vo výške ....... eur na ubytovaciu bunku, najviac vo výške 75 % obstarávacej ceny, pričom úver sa určí vo výške najnižšej hodnoty vypočítanej podľa uvedených spôsobov výpočtu výšky úveru,
d)	odstavnú plochu vybudovanú pri obstarávanom ubytovacom dome vo výške ....... eur na ubytovaciu bunku, najviac vo výške 75 % obstarávacej ceny, pričom úver sa určí vo výške najnižšej hodnoty vypočítanej podľa uvedených spôsobov výpočtu výšky úveru.“.
Doterajší odsek 18 sa označuje ako odsek 19.
8.	V § 2 ods. 19 sa za slová „nájomný byt“ vkladajú slová „alebo na jednu obstarávanú ubytovaciu bunku“.
9.	§ 2 sa dopĺňa odsekom 20, ktorý znie:
„(20) Na obstaranie ubytovacieho domu podľa § 6 ods. 1 písm. h) zákona možno poskytnúť žiadateľovi podľa § 7 ods. 1 písm. b), c) a g) zákona úver vo výške 75 % obstarávacej ceny, najviac ....... eur na 1 m2 podlahovej plochy ubytovacej bunky podľa § 6 ods. 10 zákona, najdlhšie na 20 rokov s ročnou úrokovou sadzbou vo výške 1 %.
10.	V § 5 odsek 2 znie:
„(2) Ak sa požaduje poskytnutie podpory na viac účelov podľa § 6 ods. 1 a 5 zákona na jeden bytový dom, jeho ucelenú sekciu alebo vstup a na viac účelov podľa § 6 ods. 1 a 11 zákona na jeden ubytovací dom, žiadosť obsahuje návrh požadovanej výšky podpory podľa jednotlivých účelov podpory.“.
11.	V §5 sa odsek 6 dopĺňa písmenom e), ktoré znie:
„e) súhlas vlastníkov bytov a nebytových priestorov v bytovom dome, ktorí budú mať výlučné právo využívať nové spoločné časti bytového domu a spoločné zariadenia bytového domu podľa § 11 ods. 4 zákona.“.
12.	V § 6 ods. 1 sa za písmeno g) vkladá nové písmeno h), ktoré znie:
„h) počet ubytovacích buniek, ak ide o účely podľa § 6 ods. 1 písm. f), g), h) a i) zákona,“.
Doterajšie písmená h) až k) sa označujú ako písmená i) až l).
13.	V § 6 ods. 1 písm. i) sa slovo „a“ nahrádza čiarkou a za slová „písm. e) prvého bodu“ vkladajú slová „a písm. i) prvého bodu“.
14.	V § 6 ods. 2 písm. a) sa za slová „písm. f) prvého bodu“ vkladá čiarka a slová „písm. h) prvého bodu, písm. i)“.
15.	V § 6 ods. 2 písm. b) sa slovo „a“ nahrádza čiarkou a za slová „písm. f) druhého bodu“ vkladajú slová „písm. h) druhého bodu“.
16.	V § 6 ods. 2 sa za písmeno e) vkladá nové písmeno f), ktoré znie:
„f) doklad o počte ubytovacích buniek s uvedením podlahovej plochy jednotlivých ubytovacích buniek, ak ide o účely podľa § 6 ods. 1 písm. h) a i) zákona,“.
Doterajšie písmená f) až w) sa označujú ako písmená g) až x).
17.	V § 6 ods. 2 sa písm. j) tretí bod sa na konci pripájajú tieto slová: „alebo projektové energetické hodnotenie ubytovacieho domu, ak ide o účel podľa § 6 ods. 1 písm. h) prvého bodu zákona,“.
18.	V § 6 ods. 2 písm. l) sa slovo „a“ nahrádza čiarkou a za slová „písm. b) druhého bodu“ vkladajú slová „a písm. h) druhého bodu“.
19.	V § 6 ods. 2 písm. p) sa za slová „písm. e) prvého bodu“ vkladajú slová „a písm. i) prvého bodu“.
20.	V § 6 ods. 2 písm. w) sa za slovo žiadateľa vkladajú tieto slová: „podľa § 7 ods. 1 písm. b), c) a f)“.

Čl. II
Táto vyhláška nadobúda účinnosť 1. januára 2020. 

Arpád Érsek
minister